
KIEN NI IRAS, LABORISTOJ? 


Ni ne tro komprenas ciferojn, sed ja faktojn. Ekonomikis- 
toj manipulas indicojn, parametrojn, statistikojn por pravigi 
la politikajn starpunktojn de la diversaj regantaj klasoj . Ni, 
la iama " laborista klaso", nenie regas, do nur trasuferas 
la sekvojn. La disfalo de la fer-kurteno, kiu signifis por 
multaj homoj promeson de pli libera mondo, ne alportis ankoraŭ 
demokration transe -male, ve!, militojn, streĉiĝon, mizeron... 
-kaj cise provokis alian disfalon: tiun de la kapitalistaj 

timoj al la "ruĝula fantomo" , dank' al kiuj la justa batalado 
far la cisaj laboristoj por la atingo de socialaj plibonigoj 
multfoje kroniĝis per sukceso. 

Ni ne tro komprenas ciferojn, sed ja faktojn. Ni ne 
komprenas , ekzemple , ke en unu sola jaro povas radikale ŝanĝiĝi 
la signo de ajnlanda ekonomio. En 92 oni mesaĝis al ni, hispa- 
naj laboristoj , pri nia enviinda prospero. Hispanio gapigis 
la mondon: propralume brilaj olimpikoj en Barcelono , "Expo 92" 
en Sevilo, "Madrido, Eŭropa Kultura Urbo" . . . Apoteozo. Tamen, 

kiam ni petis nian respondan parton de 

\T tia prospero, oni ekparolis al ni pri 

. terura krizo, el kio dedukteblas , ke ni 
aŭ ne tiel riĉis -kaj oni devigas nin, 
la ĉiamulojn , surpreni la koston de tia 
fikcia parvenueco- aŭ ne tiel malriĉas. 

I Ni inklinas al la unua hipotezo. 

I L — — ■ I Krizo palpeblas . Ne nur en Hispanio. 

Krizas, entute, la sistemo. Senlaboreco 
skurĝas eĉ laboristojn de landoj tradi- 
cie imunaj kontraŭ tia plago. Rajto je 
laboro, ordinare agnoskata konstitucie , 
iĝas ĉiam pli privilegio. ĉeneraliĝas 
nedaŭra dungiteco, aĉiĝo de la laborkon- 
diĉoj , kreska sendefendeco antaŭ la 
arbitrajoj de trokuraĝiĝintaj labor- 
V^mastroj . . . Jen la komuna kadro, 
" kie deruliĝas nia pan-dona agado, 
kresĉende angor- kaj tensi-genera 

Sed plenigas la glason jena 
plia guto: oni sisteme senigadas 







nin je socialaj bonoj, tiel strebplene -foje eĉ sange- konke- 
ritaj per la iam inte nomata "klas-batalo" . Oni intencas reduk- 
ti la historion de la laborista movado al simpla anekdoto man- 
ka je signifo kuntekste de la homa aspiro al justa soci-ordo. 
Kaj tiaĵon plenumas registaroj ne nur reakciaj sed ankaŭ tiaj 
memnomataj progresemaj . La brita dekstrularo lastatempe sinki- 
gis unu el la plej laŭdindaj sistemoj de sociala asekuro, atin- 
gitan pere de modela sindikatisma lukto. Sed en landoj adminis- 
trataj de t.n. "socialismaj " partioj -kia eŭfemismo! kia misti- 
fiko!- ne pli kontentige disvolviĝas nia afero. La nunaj "socia- 
listoj" montras sin senegalaj mastrumantoj de la kapitalismaj 
interesoj . En Hispanio , ekzemple , tiaj kavaliroj de plej rafi- 
nita demagogio ratifikas kaj dekretas tian regreseman politi- 
kon. Adiaŭ do al la neniam plene ĝuita reĝimo de bon-stato ! 
Minacatas pensioj de emeritoj , socialaj servoj , maldunga mono. . 
En ĉi momento de la historio ni , kiuj ne komprenas ciferojn, 
sed ja faktojn, trovas nin ree defendantaj taŭtologiojn kiel 
jenan: oni kontraŭatakas senlaborecon nur kreante labor-poste- 
nojn. ĉar la hispana "socialisma" registaro pretendas nin 
konvinki , ke el libera maldungado ŝprucos la solvo al niaj pro- 
blemoj. Kaj tian bufon ni ne volas engluti. 

Kien do ni iras, laboristoj? Nur ni havas la respondon. 
Nia reago ne povas esti alia ol mobiliziĝo kontraŭ la fortoj 
pretaj retrovenigi nin en la paseon ignorante traŝvititajn 
etapojn kaj la enorman potencialon en niaj manoj . Tiela pri- 
konsciis la aferon la belgaj kamaradoj , kiuj novembre, ĉe 
la unua ĝenerala striko okazinta en Belgio post la tridekaj 
jaroj, sukcesis sidigi sian registaron por traktado de laboraj 
depostuloj . Tiela rigardas la prezencon milionoj da hispanaj 
laboristoj , kiuj ĉe la apero de ĉi numero de nia gazeto estos 
jam realigantaj -sendube sukcesplene , se juĝi laŭ la nuna 
stato de socia indigno- sian de longe anoncitan ĝeneralan 
strikon . 

"Kajeroj el la Sudo", organo de la hispanaj laboristoj- 
esperantistoj , varme apogas tiajn justajn esprimojn de protesto 
kontraŭ antilaboristaj strategioj rajto-tretaj . 

Nenia ekonomikista truko ŝancelu la firman konvinkon de 
la laboristaro pri tio, kie kuŝas ĝia vero kaj ĝia forto, nome 
en ĝia historio kaj en ĝia unueco. La cetero estas nur ciferoj. 
Kaj ni, laboristoj , ne tro komprenas ciferojn , kvankam ni~mal- 

kiel niaj regantoj- konscias pri tia manko. Jen unu el niaj 
grandecoj . Lao-ĉe, la plej granda saĝulo en la homa historio, 
asertis antaŭ dudek ses jarcentoj: "Plej grandas kiu scias.sin 
nescia". Ni pruvu al la potenculoj , ke nescii ne signifas 
stulti . 


LA REDAKCIO 

***** 

KVIN FRATOJ DE FAMILIO CARRASQUER 

Je la jarfino forpasis en Francio 
Felix Carrasquer, aŭtoro de pluraj gra- 
vaj verkoj pri liberecana ideologio, 
iama Kataluna Regiona Sekretario de CNT 
unue, ka j , post ol li estis enkarceri- 
gita en la 50-aj jaroj, Generala Sekre- 
tario de la hispana sindikato Nacia 
Konfederacio pri Laboro (CNT). 

La familio Carrasquer adoptis kiel 
vivosistemon la teorion pri la memadministrado, kies princi- 
pojn liberecanajn membroj de tiu familio, kune kun aliaj pres- 
tiĝaj anarkistoj, pretendis transloki al la vivo reala de la 
kamparanoj ĉe la bordoj de rivero Cinca (Aragono) en la jaro 
1934, proklamante la liberecanan komunismon. La tiamaj respu- 
blikaj aŭtoritatuloj enkarcerigis kiel responsulojn de tiu faro 
tri najbarojn de la urbeto Albalate: la kuraciston, la instru- 
iston kaj la sekretarion de la urbestraro, k-don Carrasquer. 
La filo de tiu ĉi lasta, Felix, forkuris dumnokte tra la monta- 
ro, ĝis li atingis Lleida, kie li serĉis rifugon. Oni povis 
nur akuzi lin kiel instiganton al la kolektivigo de la grundoj 
de duko Solferino. 

La unua el la fratoj de tiu familio, Felix Carrasquer, 
sentis tiel grandan inklinon al la legado, ke li ne donis 
al si ripozon por satigi tiun emon, tiel intense, ke, kiam, li 
estis 27-jara, li iĝis tute blinda. Firme konvinkita pri la li- 
berecanaj ideoj, li komunikis saman ideologion al siaj gefratoj 
kaj disvastigis ĝin tra la tuta regiono. Felix disvolvis inten- 
san taskon fondante lernejojn en Albalate, Monzon kaj Barcelono, 
en kiuj li man lernigis per tute racia sistrano, plenumante 

meritoplenan instruan laboron. 

Post la hispana intercivitana milito, dum regado de 
diktatoro Franco, Felix iris dum dek jaroj de unu al alia ŝtat- 
prizono. Li estis mortkondamnita, sed la ekzekuto, feliĉe, 
neniam okazis. Ekzilita en Francio, li verkis plurajn librojn 
pri liberecana ideologio kaj tie forpasis antaŭ nelonge. 

La dua el la fratoj Carrasquer, Antonio, suferis gravan 
malsanon, poliomjeliton kiu kondamnis lin al rulseĝo ĝis forpa- 
so, kiam li estis 50-jara. Li helpis sian fraton Felix en 
ĉiuj taskoj, kiujn lia plej aga frato entreprenis. 

La tria el la fratoj estis Francisco, batalanto en la his- 
pana intercivitana milito en la 26a divizio respublikana, 
t.e. la mita brigado "Durruti". Li farigis kapitano de la 
Respublika Armeo en la Respublika Militlernejo starigita dum la 
milito en Valencio. Post la milito li restis en pluraj koncen- 
trejoj kaj denove batalis dum la mondmilito kontraŭ la germanaj 
trupoj en Francio. Post la mondmilito li studis Psikologion 
en la Universitato Sorbono de Parizo. En 1953 li vojaĝis al Ne- 
derlando, kie li studis kaj diplomiĝis pri Literaturo en la 
Universitato de Groninguen. Li kunlaboris en la Internacia Sek- 
cio, fako hispana de Radio Netherland kaj post tio translokiĝis 
al Amsterdamo, kie li doktorigis en la Universitato de Leiden. 
La tezon, kiun li prezentis, temis pri la fama verkisto Ramon 
J. Sender. Logike! ĉar lia familio kaj tiu de Sender devenis 
de sama regiono: Albalate kaj Chalamera, naskiĝlokoj de ambaŭ 
familioj, estas disigitaj nur de rivero Cinca. Francisco estas 
nun katedra profesoro kaj disvolvas gravan intelektan taskon. 

La kvara el la fratoj, Jose, estis la filo dorlotata de 
la familio, la plej amata kaj inteligenta el ĉiuj kaj firma 
espero de la plej brila estonto. Antaŭe al la hispana interci- 
vitana milito li fariĝis instruisto, kiam li estis nur 19-jara, 
kaj tuj praktikis tian profesion. Dum la milito li batalis kun 
sia frato Francisco en la divizio "Durruti", ĝis li estis des- 
tinita kiel kapitano de la 28a divizio, la brigado "Ruĝa kaj 
Nigra". Lia frato Francisco kunportis lin grave vunditan sur la 
propraj ŝultroj plurajn kilometrojn tra la batalkampo de Arago- 
no, ĝis mitrajlo trafis lin. Post terura batalo korpo kontraŭ 
korpo li, la admirata Jose, aperis morta, ĉirkaŭita de malami- 
kaj maŭroj ĉe la fronto de Valencio. Liaj soldatoj tiom amis 

lin, ke eĉ ne unu estus dubinta doni sian vivon por savi 
lin. Liberpensanta homo kaj liberecano konvinkita, li estis 
adorata kaj ne nur de liaj fratoj, sed ankaŭ de ĉiuj , kiuj kun 
li kunvivis. Lia morto estis tre dolore sentita! 

La kvina kaj lasta el la kvinopo estis fratino Presenta- 
ci6n. La granda influo politika de ŝiaj fratoj donis al ŝi for- 
tan personecon ĝis tia grado, ke ŝi montriĝis kun profunda kon- 
scienco doktrina. ŝi helpis sian fraton F61ix en la instrua 
tasko kaj en ĉiuj liaj ideologiaj entreprenoj . Post la interci- 
vitana milito ŝi provis fariĝi monaRino kaj vizitis plurajn 
religiajn kolegiojn, sed baldaŭ ŝi konvinkiĝis, ke kunvivi en 
sendiskuta obeado estos neebla precepto aplikebla al ŝi, kaj 
forlasis la projekton. ŝi estis la sola persono de sia familio 
ne persekutita de la diktatora reĝimo. Hodiaŭ ŝi loĝas en 
Albalate de Cinca (Aragono), en tiu urbeto, kie en 1934 oni 
proklamis la liberecanan komunismon, evento neofta, malfacile 
trovebla en la historio de sociologio. 

La forpaso de Felix Carrasquer en Francio, la plej 
aĝa frato, aktualigis la dramon de tiu familio, konsistanta el 
homoj eminentaj kaj kuraĝaj : tri el ili jam mortis, unu estas 
katedra profesoro kaj scienco-esploristo, la fratino restas 
tie, en la aragona Albalate, eble revante, ke iun tagon, oni 
ne scias kie, la kvin fratoj renkontigos! 

Antonio Marco Botella 


BONVOLU RIDI... SED NE TRO! 

Cu prave? 

ŝtata inspektoro vizitas frenezulejon. A1 
malsanulo kunn aspekto tute trankvila kaj 
normala li demandas: -Kial vi estas ĉi tie? 

-ĉar plaĉas al mi pli la ŝuoj ol la botoj . 

-Sed tio ne estas sufiĉa motivo por enfermi 
vin en tiu ĉi loko. Mi mem pli preferas ŝuojn al botoj. 

-ĉu jes? Kaj kiaj vi preferas ilin, ĉu krudajn aŭ .frititajn? 

Bonvolu ridi... sed ne tro! 


Sen probabla dubo! 

Oficisto estis pleniganta demandfolion disdonitan de lia 
administracio. Ce la demando: "Kiu estas via rekta superulo"?, 
li senhezite skribas: 

"Mia edzino". 

Maldiskreta ripeto 

La edzino: -Cu estas dece veni je ĉi tioma horo? 

La edzo: -Estas nur la unua matene, kara edzineto! 

La edzino: -Grandega mensogulo, jen ĵus batis la tria! 

La edzo: Ho, ne, karulineto! Nun ja estas la unua, kvankam 
ŝajne la horloĝo ripetis la horon kvar fojojn, por ke vi aŭdu 
ĝin pli bone! 

$$$$$ 

Utila sperto 

-ĉu vi volas prunti al mi mil pesetojn? 

-Mi ne konas vin. Kial vi ne petas tiun favoron al amiko 
aŭ konato? 

-ĉar mi scias proprasperte, ke neniu konato volas prunti al mi 
eĉ unu peseton! 

***** 

Konversacio pri sonĝoj 

Bonaj amikoj renkontiĝas surstrate, unu el ili kun tre 
pala vizaĝo. Demandite de la alia pri tio, li respondas: 

-Mi bonfartas, sed ankoraŭ mi estas sub la terura impreso 
de sonĝo, kiu suferigis min dum la lasta dormado. Jen mi trovi- 
ĝis sen armiloj en afrika dezerto, kie furioza leono persekutis 
min; pro elĉerpitaj fortoj mi falis teren, la bestego tuj kap» 
tis min sub siajn ungegojn, mia karno estis ŝirata. . . terura 
morto estis neevitebla, kiam la voĉo de mia edzino vekante min 
liberigis mian animon de tiel kruela aventuro. 

A1 tiu angora rakonto respondas la alia: 

-Ho , ankaŭ mi havis amaran sonĝon hieraŭ nokte.Sur florple- 
na paradizo, bela junulino persekutis min, ŝia delikata maneto 
trafis mian dekstran brakon altirante min al si, kaj ĝuste kiam 
ŝiaj lipoj estis proksimaj al la miaj...mia edzino vekis min 
dirante: -Dormemulo, ellitiĝu, vi devas iri al la laboro, ĉar 
estas jam la oka matene!... ***** 

Malbonŝanca edzo 




S-ro Longakorno babilas kun amiko: 

Jes, vere mi estas tre malbonŝanca - 
kompare kun mia edzino. Antaŭ unu 
semajno, ŝi trovis dum mia foresto 
altvaloran braceleton, kiu vere mirinde kaj tute hazarde adap- 
tiĝas al ŝia mezuro. Pasintan semajnon, ŝi gajnis en loterio 
belegan pelton, ankaŭ plene laŭmezure. Tamen, reveninte de mia 
vojaĝo, mi trovis sub mia lito pantoflojn, kiuj estis tro 
grandaj ! 

-Malbona ŝanco la mia, ĉu ne? 

Sjg 9ĴC 

Opinio pri manĝo 


Du esperantistoj konversas pri la Zamenhofa-taga vesper- 
manĝo, okazinta en prestiĝa restoracio. Unu el ili, ne povinte 
partopreni, demandas la alian: 

-Ĉu vi bone manĝis en tiu fama restoracio? 

-Ne, tute ne; se la supo estus tiel varma, kiel la 
vino; la vino tiel maljuna, kiel la meleagro; kaj la meleagro 
tiel karnoriĉa, kiel la kelnerino. . .vere ja tiel estus bonega 
la tuta manĝo! 

$$$$$ 

Inter ŝtelistoj 

-Ka j , kiam ĵus mi ŝtelis la horloĝon al kunvojaganto, 
li diris al mi: 

-ĉu vi deziras scii, kioma horo estas nun? La unua!- 
kaj li donis al mi teruran pugnobaton. 


-Vi estis tre bonŝanca- diris la alia ŝtelisto, ĉar se 
anstataŭ pri la unua, tanus pri la dekdua... 

Pri kuracistoj 

Okulisto al miopulo: 

-ĉu vi kapablas vidi tiujn literojn, kiuj montriĝas sur 
la tabulo? 

-Ki . . .ki . . .kie estas la tabulo? 

***** 

Senpripense 

Almozulo al preterpasanta kuracisto: 

-Sinjoro, mi malsatas! -Bona, tre bona simptomo! 

POETOJ MALAGANO J 


Malago, la urbo kie ni kongresos venontjare, havas lon- 
gan tradicion pri fascino kaj sorĉo. Tero de poetoj kaj artis- 
toj , kun bela strando kaj klaraj lumoj, paradizo de la suno ri- 
gardanta Mediteraneon , ĝi gardas ankoraŭ viva la gracion kaj 
memoron de la neforgesebla Al-Andalus per multnombraj restajoj , 
inter kiuj elstaras la alkazabo. 


En la Malago de tiu memorinda epoko naskiĝis la granda 
filozofo kaj poeto Avicebrĉn ( 1020-1057 ) , alinome Ibn Gabirol; 
loĝis aŭ naskiĝis poetoj tiel f amaj kiel al~Rusafi, Ibn al- 
Sagj al-Malaqi, Ibn al-HAĝĝ, Abd al-WahhAb al-Malaqi, Ibn.al- 
Sarrŭ y kaj multaj aliaj . Ni okupiĝos hodiaŭ pri du poetoj mala- 
ganoj, pri kiuj malmulte oni scias. Unu el ili estas: Abŭ Yafar 
ibn al-Lama'i, naskiĝinta en Malago en la 11-a jarcento. Tre 
juna ankoraŭ, li jam elstaris kiel talenta homo, tial li estis 
vokita al la kortego de la berbera sultano de Malago, Ali.ibn 
Hammŭd, kie li oficis kiel sekretario de la sultano mem. Li 
elstaris kiel poeto, kaj lia nomo aperas kiel tia en "La libro 
de la standardoj" kaj en "Al-Dajira" . Jen poemopeco trovebla 
en unu el tiuj verkoj: 



Meze de la nigra nokto 
nubo flugis tutgracia: 
balanciĝis ĝi timema 
same kiel ŝanceliĝas 
hom' iranta plej sencele 
aŭ kun la pied' vundita. 

Kaj zefir ' disigis perlojn 
el lukskolier' fascina 
de la nubo promenanta 
en la milda nokt' intima, 
kaj, volante ilin serĉi, 
ĝi lumigis lampojn brilajn, 
kaj la nokto per la fulmoj 
montris sin pli emocia. . . 

La alia poeto pri kiu ni devas pa- 
roli estas Abŭ-1-Qasim ibn al- 
Saqqat, menciita de la eminenta 
arabisto Emilio Garcla Gĉmez, ,sed 
pri kiu oni scias nur, ke li nas- 

kiĝis en Malago en la l2a jc. Jen la sola poemo, kiun mi konas, 
de li verkita: 

FESTO EN ĜARDENO 

Sub la ombr' de tiu tago 
giris niaj amdeziroj 
kiel astronomaj sferoj 
sopirantaj pri feliĉo. 

Tiujn horojn ni pasigis 
en ĝarden' kun ĝojo-vibroj , 
kie nigra nub' vaganta 
per la sabr' de fulmobrilo 
en la ektagiĝo servis 
trinkon al la invititoj . 

Ruĝa vino al ni donis 
por dormo-kusenoj mirtojn, 
florbukedojn tre komfortajn 
inter bosko-verd' kaj triloj. 

Ni aspektis kiel reĝoj 
meze de plej pompa rito. 

Amo-man ' nin lerte tredis 
por amor' kaj iluzio: 
amo estis la fadeno, 
estis ni la perlo-bidoj . 

Nin atakis, kvazaŭ lancoj, 
la fraŭlinaj mamo-cicoj , 
ni nur uzis por defendo 
niajn haŭton kaj sentivon . 

Antaŭ ni vizaĝoj ĉarmaj 
malkovriĝis en la nigro, 
ŝajnis lunoj plekto-noktaj 
dolĉridetoj de knabinoj. 

Kaj, krom tiuj du poetoj preskaŭ nekonataj , permesu al mi 
mencii alian sufiĉe prestiĝan, Abd al-Rahman ibn Mugana, poeton 
loĝintan en la kortego de Idris la 2a Ibn YahgA ibn Ali ibn 
Hammŭd (m. 1055). Li dediĉis al tiu kalifo plurajn poemojn, 

inter aliaj ĉi tiun: 

LAODO AL LA KALIFO IDRIS LA 2a DE MALAGO 


Jam 1 ' unua ektagiĝo 
helis por mi lume klara. 

Donu al mi vinon, antaŭ 
ol la muezin ' preĝklama 
firme krios kun soleno: 

"nur Alaho estas granda"! 

Post miksiĝ ' de vin ' kaj akvo 
vaste sur la frunt ' gutadas 
inter liaj tristaj faltoj 
kvazaŭ fajnaj perloj saltas 
kaj unue ili ŝvebas, 
jen bobel ' aerpendanta, 
poste turnas kiel ringoj 
antaŭ kamelnazo kalma. 

Plaĉas drinki dum festenoj 
kun junuloj malavaraj , 
kiuj montras sin ĝentilaj, 
mirtojn ŝerce interŝanĝas; 
plie, ili trinkas vinon, 
kiun knabo bel-vizaĝa 
verŝas haste laŭ rapido 
de gazelo vigle arda. . . 

Rigardadi belan knabon 
ĉiam estas ja agrabla, 
kiam sur 1 ' eburan frunton 
la gagataj haroj falas, 
aŭ kiam ekfloras rozo 
sur jasmena vango pala. 


Lia branĉ-talio kurbas 
kvazaŭ sablmontet ' elstara, 
kaj el nokte nigraj haroj 
ŝprucas la vizaĝo blanka. 

Rozoj el la ektagiĝo 

vekis per roseroj ĉarmaj 

la narcisojn bonodorajn 

per gutado kvazaŭ larma, 

dum Plejadoj estingiĝis 

en la horizonto rava, 

same kiel la jasmenoj 

en la blanko-hel' forsvagas... 

La tenebr-flugi lo nokta 
fuĝas el 1' aŭror' venanta, 
kiel nigra korv' forflugas 
kaj malkovras 1' ovojn blankajn, 
tiam kiam sun ' aperas, 
restas ĉiuj blindumataj , 
ja la suno estas Idris, 
filo de la granda Yayŝ, 
fil' de Ali, fil' de Hammiid 
Princo de Kredantoj , fama! 

Ibn Mugana 
***** 


Sub la ombro de la alkazabo multnombraj poetoj prikantis 
dum jarcentoj la selektan vinon, la dolĉajn figojn mondfamajn 
de tiu ĉl tero... la belecon senkomparan de la verdaj ĝardenoj , 
la oran sunon kaj parfumitajn noktojn de la bela Malago, revan- 
ta tie apud la arĝenta maro. 


Antonio Marco Botella 




RECENZO: 

ANTOLOGIO 


DE FRANCA LITERATURO _Tri-voluma. Vol . I- 396pĝ. 

Vol.2- 402 pĝ., vol.3 -364pĝ. plus Bibliografio 56pĝ. Formato 
14,1 x 19,8 cm. Prezo 350FF plus sendo. Eld. UFE.Parizo 1991. 


Ne antologio. Ne "kolekto da mallongaj aŭ mallongigitaj 
prozaj aŭ poeziaj pecoj"(PIV). Ne diskonigcela konpilo de 
klasikaj gemoj de la franca literaturo. . .Legeblas ĉi-verke 
kompletaj e-versioj de ne ĉiam renomaj -kvankam ja alte intere- 
saj- prozajoj kaj teatraĵoj -kie la superba franca poezio?- 
el ne ĉiam konataj aŭtoroj . Duoble bonvena ideo! Ekde 1983 
"Franca Esperantisto" disfoje aperigis tiajn laborojn en spe- 
cialaj literaturaj numero j , kiuj nun per simpla kunmeto ricevis 
pli ol modestan libro-forman aspekton kaj misgvidan titolon. 
Dumlege, kvazaŭ proteste, ĉiu el la tri volumoj disbindiĝas 
al siaj naturaj ero j : kajeroj pri grava beletro. 

Pri la averaĝa kvalito de la esperantigoj , elreviĝo. Mi ne 
aludas la gradon de fidelo al la originaloj , kies ĝenerala en- 
verguro koncepta, lingva kaj situacia konstituas ja veran defi- 
on por ajna tradukanto, eĉ se tiel prestiĝa kiel la plimulto 
de niaj pritraktatoj . Mi nur vortumas mian impreson kiel legan- 
to de tekstoj en nia lingvo. Fascinaj intrigoj ie-tie fuŝitaj 
-foje ĝis nekompreno- per francismoj, gramatikaj tuberoj kaj 
koboldaĵoj. Lingva pezeco ("...tamen estis laŭ mia plaĉo treege 
preferinda al ĉio, kion mi trovintis plej ĝua en tio, kion oni 
nomas la vivplezuroj") . Agace neoportunaj transponoj ("...lek- 
sikonon, indekson, krestomation kaj tutan plenan ilustritan 
vortaron da insultoj..." fine de freŝa spica rakonto el la 16a 
jarcento! ! ) . . . 

Kelkaj bonaj kontribuoj. Pluraj el ili -ekz. "Andromaka"- 
ja brilus propralume, se ilin nur, laŭe al la varengjena konsi- 
lo, kontrolintus alilingva e-kanpetentulo. Tia kontrolo kredin- 
digas la rezultojn -tamen ne tute senajn je malglataĵoj- de "La 
nobela burgo" kaj "La edziĝo de Figaro". 

Rilate la elekton de la aŭtoroj kaj de ties verko j , ĉape- 
lon! Malkovriĝas kaŝitaj lucernoj (B. des Pŝriers, Guilleragues, 

Courteline, Supervielle) kaj perloj ( "Lokis" , de Merimee! ) 
de la franca literaturo. Ebriigas la dolĉa veneno el la drama- 
turgio de Racine, Hugo kaj Cocteau. Envultas la poezio latenta 
en la "Persaj leteroj" kaj la rakonta majstreco de Daudet.Flau- 
bert kaj Maurois... 

Bele, se ontajn volumojn de la antologio oni flegus 
ĉiuflanke, laŭmerite! 

Miguel Fernandez 


Terminologio 

RAPORTO AL PEKOTEKO PRI LA 
NEOLOGISMA RADIKO “KOMPJUT” 

La preferata termino "komputoro" 

En la ĵus eldonita Plena Pekoteko 85-90 (1) estas registrita ĉe referec- 
numero 85/408 la vorto "komputoro" kun la sekva difino: 

"Elektronika automato por produkti dataojn...el aliaj dataoj per algo- 
ritma procedo, uzata por kalkulaj, kontadaj , desegnaj, tekstoprilaboraj 
kaj aliaj komputadaj celoj... 

Aparato, kiu kapablas akcepti informojn, kiu pritraktas informojn per 
strikte preskribitaj procedoj, kaj kiu fine liveras la rezultojn de tiuj 
procedoj grandparte sen homa interveno" (pĝ. 110). 

RUdiger Eichholz, la kompilanto de PEKOTEKO, preferas la vortformon"kom- 
putoro" sed listigas ankaŭ la sekvajn du variaĵojn uzatajn nuntempe de aliaj 
esperantistoj : "komputero" kaj "komputilo". En pluraj verkoj Eichholz prezentas 
argumentojn por provi provizi nur la formon "komputoro" kun la difino, kiun 
li donas al ĝi. 

Pli da terminologiaj variatoj 

Okaze de detala esploro, kiun mi entreprenis, pri la diversaj terminoj 
uzataj aŭ proponitaj de esperantistoj dum la pasintaj dudek jaroj, mi kompilis 
liston de entute dek sinonimoj, Krom la tri menciitaj en la PEKOTEKA registra- 
ĵo, mi trovis jenajn vortojn: "komputro", "komputatoro" , "kompjutero" , "komp- 
jutro", "komputrilo" , "kompjutatoro" , "ordinatoro" (2). 

Enketo kaj voĉdonado 

En 1975 Eichholz organizis enketon por decidi pri la plej ĝusta formo, 
kaj en la sekva jaro ok kandidat-vortoj estis prezentitaj por voĉdonado. La re- 


- 14 - 




zultoj de la voĉdonado en 1976 evidentigis, 
ke fiaskis ld provo de Eichholz solvi la termi- 
nologian problemon. Sekve, la kaosa nomenklatu- 
ro restis en la fakliteraturo kaj ankaŭ en 
ldikaj publikigaĵoj ĝis la hodiaŭa tago! Cete- 
re, la fakula mondo dividiĝas en du rivalajn 
grupojn, la komputoristojn kaj la komputilis- 
tojn. Ie en nenieslando estas malgranda. grupo 
da komputeristoj , kiuj estis preskaŭ forgesitaj 
pro la arda polemikado. Dume, Eichholz daŭre 
insistas, ke "komputoro" estas la plej preciza 
termino kaj "komputilo" devas ricevi novan, pli 
ĝeneralan signifon (vd. PEKOTEKO-registraĵon 
89/051). Plue, Eichholz rifuzas konsideri la 
vortformon "komputero", kiu estis registrita en 
Plena Ilustrita Vortaro (PIV) en 1970, ĉar 
liaopinie tiu vorto ne estas uzata nuntempe. 
Maie, miaj esploroj montris, ke estas ankoraŭ pluraj esperantistoj , kiuj pre- 
feras "komputero". 

Malsukceso en Akademio de Esperanto 

La dujardeka dornhava terminologia problemo finfine estis prezentita al 
Akademio de Esperanto en 1982. Ne okazis pozitivaj rezultoj, ĉar la afero estis 
taskita al Riidiger Eichholz, kiu jam en 1975 faris la unuajn mispaŝojn. En 
1989 d-ro Andre Albault, la prezidanto de la Akademio, amare kaj senhonte kon- 
fesis, ke "La disputo pri komput-il , -oro ŝajne eterniĝas" ( Monato , decembro 
1989, pĝ. 5). 

La bizara neologisma radiko "mantor-" 

Kiel fina ago de senespero, la prezidanto de Akademio de Esperanto, en 
letero al la redakcio de Monato , en la numero citita ĉi-supre, proponas novan 
sinoniman radikon, venantan de la sanskrita lingvo: "mantor-". Gi estas plufor- 
mebla en la sekva maniero: "Per mantoro la mantoristoj mantoras; la fako de la 
mantoristoj nomiĝas mantoristiko " . Tiu ĉi neologismo estas tiel bizara, ke mi 
neniel rekomendos ĝin por registrado en PEKOTEKO. 

La nova neologisma radiko "kompjut-" 

La terminologia kaoso eĉ pli densiĝas pro la lastatempa ekuzo de la 
radiko "kompjut-" en la sekvaj citaĵoj ĉerpitaj el la oficiala organo de la 
Analiza Skolo, Speciala Cirkulero 62 (aŭgusto 1993). 

"VAJSO Niklaŭso, kompjutisto, elektronikisto kaj sagaca aplikanto de 
Fundamentkonforma Esperanto. . . (pĝ. 38) 

"La laboro, kiu nun ankoraŭ devas esti farata, kuŝas en la manoj de 
KLIENO Kristofo, kompjutilfakulo kaj treege severa kontrolanto de ĉio...' 
(pĝ. 39). 

(Rimarku, ke antaŭ kelkaj jaroj Esperanto-Centro Paderborno, la eldonanto de 
Speciala Cirkulero , uzis la vorton "komputero” sur la kvara kovrilpaĝo de sia 
Librolisto de la jaro 1985. Kial okazis tiu posta ŝanĝo?) 

Etimologio de la radiko "kompjut-" 

"Kompjut-" estas fonetisma asimilado de la angla verbo compute (elp. 
komPJUT). Estiĝas demando, ĉu la redakcio de Speciala Cirkulero sendepende 
elektis tiun radikon, aŭ ĉu ĝi estas retroformita formo, bazita sur pli frua 
vorto. Eichholz, okaze de la organizado de sia enketo en 1975, listigis inter 
la terminaj variaĵoj "kompjutatoro" , kiun li formis per aldono de la sufikso 
"-ator" al la verba radiko "kompjut-". Rimarku, tamen, ke en lia listo de 
variaĵoj, la vortformo "kompjutilo" ne aperas, do ĝi ne estis prezentita por 
voĉdonado. 

Konkludo 

Cu la neologisma radiko "kompjut-" estu aldonita al la nocio-komplekso 
85/408 de PEK0TEK0, aŭ ĉu ĝi estu rifuzita kiel senutila, balasta elementoen 
la Esperanta leksiko, kiu efikos nur por pligrandigi la terminologian konfuzon 
sur tiu ĉi tereno? Car la vorto "kompjutilo" mankas en Nepivaj vortoj , kompi- 
lita de A, Cherpillod, ŝajnas, ke uzas ĝin aktuale nur la redakcio de Speciala 
Cirkulero . Sekve estas atendebla pravigo de la uzo de tiu vortformo. 

Bernard GOLDEN 

Notoj 

1. PEK0TEK0= Per-komputora termino-kolekto. Rŭdiger Eichholz, kompilanto. 
Bailieboro, Ontario (Kanado) ; Esperanto Press. Plena Pekoteko 85-90 , tri 
volumoj , 1280 pĝ., 1992. 

2. Bernard Golden. Terminologia Kaoso: komputilo, komputero, komputoro. Paĝoj 
105-142 en: Centjara Esperanto - Jubilea Libro de Akademianoj . Capeco- 
SC (Brazilo) : Fonto; 1987. 240 pĝ. Vidu %8.4 (pĝ. 115) kaj £11.1 (pĝ.122- 
123). 

w w u u w _ 

n n rt n k 


Ge-kdoj : La 49a Kongreso de SAT-Amikaro okazos en kastelo Gre- 
sillon situanta en la distanco de 2 kilometroj de urbo Bauge 
(departemento Maine-et-Loire) de la 2a ĝis la 5a de aprilo- 
1994. Informoj: Kastelo de Gresillon-Maison Culturelle Esperan- 
tista, 49150 BAUGE. Francio. 

***** 

JEN NIA PACKOLOMBO 


Sed ne tiela. For bombastonl ĉesu. 

Nin lasu ĝin resonĝi viva, nuda. 

Tri vualoj. 

Nur tri vualoj gazaj 
- unue, la memamo, 
due, la ambldo, 
kaj trie, la nesd' -gin kasas. 

Lasu. 

Nin lasu sovi for la vualtrion, 
aŭskulti kune, 

kalme 

brak-en-brake 

de gia koro la tiktakan takton, 
pronond gian nomon, 
gian aŭroran nomon, 
gian sonoran nomon dusilaban, 
kaj I' movoj nialipaj 

desegne - simple - naskos packoiombon. 

PACOI 


Jen ĝi ekflugas, soras 

- pli altenl plil transnuben! -, 
giras, akcelasl 

celas 

- elano kardinala - 
sin skizi drkaŭtere, 
trafas meridianojn 
plej forajn, 

reaperas, 

descendas kaj surigas 
sur la gravedan ventron, 
sur la infanan frunton, 
sur sultron de oldulo, 

sur la songon 
de somermeza nokto, 

kaj delasas 

promeson sur la ventron. 

sdntilon sur la frunton, 
sarenon sur la sultron, 
vatitan songon sur la songon, 


sur ĉiun lokon. 


piumojn 


Plumojn kun surskriboj: 
futuro, homo, helo, spiko,... vlvo. 

VIVOI 


La via ne. 

La vian vi caspafis 
- ve, packoiombo niabusal -, 

murdis, 

remburis en gladaj 
pripacaj konferencoj, 
ornamis plej bizara, 

puca, 

drola, 

koŝmara kaj makabra 

per viaj pompaj, pufaj vakuvortoj, 

paroloj ja kondamnaj 

sed ne pri I' damnaj armoj 

nek pri armeoj noblaj (noblajl) 

nek prl militoj justaj (justajl justajl) 

(cu povas gusti justaj ce mllitoj ?) 

Jen ni kaj vl, du timoj front-al-fronte 

Ni timas kaj 


Sur la teroro-k 
a 

k 


n g o 
a 
k 


r 


r 


a 


a 


r 


r 


a a 


n n 
d d 


e 


vi timas. 

ni - ec ne pleje pita 
punto de I' potenco - 
trenadas nin, pelate 
de la teruro kosma. 

Kaj nia tim’ angorajn 
rigardojn disradlas. 

Kaj la rigardoj sekvas 
la spurojn de I' homeco 
senlace kaj espere. 

Nitlmas 

Nl timas kun la tremoj de gazeloj 
meze de arbareg' incendilta, 

Kaj mlaj manoj serĉas 
nur varmon allmanan. 


vi • moŝtaj mondo-mastroj, 
al kiuj la potenco 
servatas dutage 
sur pleto diamanta - 
veturas plankene, 
kaptitaj de paniko, 
sed de panik' mlzera, 
el klu sprucas vanto, 
disregno, abomeno... 

kaj vl tlmas. 

Vi timas kiel katoj gratvunditaj, 
en gvat', la krifojn pretaj. Viaj mancj 
sercas solsole nombrojn, 
dekretojn kaj fusllojn. 


Prisemis vi per fiagoj niajn brustojn. 
(Ho, jesl Ho, Jesl La praserpento vivas 
vorante for naivon ankoraŭe). 

Sed nin kunigas krioj dormo-ŝtele, 
reeĥoj anksivekaj 

el Auschwitz, Hiroŝimo, Nagasako, 

Vjetnam', Afrik', Malvinoj, Persa Golfo... 

Kunigas nin la svelo de la nunaj 
atomaj glavoj de Damoklo 

- morto - 

super la kapoj: 

bomboj, 

neŭtronbomboj 

diseriguntaj I’ homon, ne la ajojnl 
- ho, dndro-monto ĉe printil’ kiakantal -, 
mil fajroj, 

mil misiloj 

- nur mis-iloj -. 

ĉesul 

ĉesu bombardi nin pri I’ deadmona 
potenc’ de I' mortigiloj. 
ĉesu emfazi pri la vort' armeo . 
kies literojn ni aliordigas 

por farf ĝln reamo. 
amaro kaj amora . 
ĉesu Ignorl, ke nl ĉruj havas 
po unu amplanedon inlerdente. 

Jen nia packdombo plukolombas. 

Nl pastas gin sur kampoj de brtt-astroj. 

El tero dam ptl ekkreskas brakoj 
pretaj protektl ĝin. 

Aŭbadas ĥoroj, 
homoj portantaj en la kor' eternan 
aŭroron borealan. 

Man-en-mane 

III kunkrias sole I' vorton paco 
senhalte. 

L' firmamenton 

kovras komplete svarmoj da kolomboj. 

Miguel Fernandez Martin 

Noto: Ci verko ricevis la premiojn "Violo" por la plej kvalita humanisma aŭ 
priesperanta poemo kaj "Natura Floro" por la plej bona konkursaĵo en la 32r aj 
Internaciaj Floraj Ludoj. 



RECENZO: 

“INFERO EN AŬTUNO” 


de B.GOLDEN 


Romaneto, Debreceno , "Debrecena Bulteno" - 
1993. 47 pĝ. 


Tre malfacilas paroli pri Bernard Golden sen mencii lian 
"goldenan" artikol-verkemon. Oniklaĉe, en la redaktejo de tre 
konata Eo-revuo multaj liaj artikoloj sidas en granda tirkesto 
-ĉar ili eminente taŭgas por ŝtopi blankaĵojn de ĉiu aperonta 
numero. Kredu, ne kredu, mi devas tuj diri, ke mi ĉiam legas 
kion ajn kun la subskribo de Bernard Golden: malgraŭ oftaj 
harfendismo kaj tropedanteco oni ĉiam lernas ĉe bona lingvo- 
metiisto. Aparte plaĉas liaj tradraŝoj al la t.n. "analiza 
skolo", kies korifeo jam okdeksepjariĝis. . . 

Foje tamen, Golden eniras la kampon de la Esperanta prozo. 
<5is nun li publikigis la rakontarojn Hieraŭ, hodiaŭ, morgaŭ 
kaj Bestoj kaj homo j . La rapide ellegebla romaneto Infero en aŭ- 

tuno tre similas ambaŭ librojn stile kaj forme. Oni same rice- 
vas la impreson legi tradukon el anglalingva originalo sub 
Esperanta vesto: usonecaj tekniko, tono kaj etoso pere de 
abundaj dialogoj. ŝajnas, ke la verkisto ne ĉerpis el Esperan- 
taj fontoj por verki rakontojn, sed el sialingvaj. Kvankam 
la iom plataj roluloj (ne eblus aliel en tiutipa romaneto) 
parolas tre romanece kaj unutavole, la stilo tamen ĉiam tre 
klaras, eble ĉar la aŭtoro ne celas beletrajn pretendojn, sed 
distron kaj viglan intrigon. ĉu sukcese? 

La enhavo temas pri amafaro inter junulo kaj edzino, en 
kiu implikiĝas ankaŭ la edzo kaj dua amanto: murdo-projektoj 
kaj monaj interesoj en rapida ago-disvolviĝo kondukos al fino 
tragedia. La revuo Esperanto sub la Suda kruco (n-ro 6, novem- 
bro-decanbro 1993) skribas pri la romaneto de Golden: "Distra 
novelo, facila stilo, intrigo iom surprizhava. Literatura 
valoro tia, al kiu oni kutimiĝis en Esperanto. Leginda, sed 
ne legenda". Mi konsentas, ĝuste ĉar Golden ne pretendas al- 
ton, sed nur plaĉon. En Eŭska kverko (n-ro 3) aperas anonceto 
pri Infero en aŭtuno : "ideala kiel postkursa legaĵo". Tute 
trafe kaj juste. 

Nur du finaj rimarkoj : 1) la simplega kovrilo ne tro 
instigas al legado; 2) la libro-finaj glosoj tre bonas kaj 
precizas. Nehazarde, Golden sekvas sian propran rekomendon 
kiel akademia sekciestro pri la venonta PlV-ido. 

Antonio Valen 


Korespondadi deziras 

La prezidanto de Rumana Esperanta Fervojista Asocio invitas 
al hispanaj esperantistoj partopreni en la 35a Internacia Fer- 
vojista Esperanto-Skisemajno okazonta en POINA BRASOV (Rumanio) 
de la 5a ĝis la 12a de februaro 199^. 

Ekzistas la ebleco plilongigi la restadon post tiu Skise- 
majno . 

Nia rumana samideano petas al tiuj hispanaj esperantistoj 
dezirantaj korespondadi kun rumanoj bonvolu sendi al li la 
koncernajn adresojn tiucele. Interesatoj skribu: Dipl. inĝ . 

Stefan Mihai ; Str. Mirĉea ĉel BStrŝn , 39, blok. 51. Ap. 26. 
Ro-2200 BRASOV. Rumanio. 

a movado en kaj ekster Iberio 

Hago . -VEGETARANA KONGRESO HOLANDO '94. 

En tiu nederlanda ĉefurbo okazos la 31a - 
Monda Vegetarana Kongreso, de la 8a ĝis la 13a 
de aŭgusto 199^. La temo de la Kongreso estos: 
"LA RAJTOJ DE LA NATURO" . 

La programo estos tre riĉa kaj kvankam 
la lingvo uzota estos la angla, ekzistas la ebleco uzi ankaŭ 
Esperanton, se sufiĉe alta nombro da esperantistoj aliĝas 
al la kongreso kaj petas tion. Detalan programon de la Monda 
Vegetarana Kongreso oni povas peti al : TEVA, Poŝtfako C.P. 

5050, ROMA . Italio. 

***** 

Madrido. INTERESA EKSPERIMENTO , 

La Generala Direktorejo pri Internaciaj Kulturaj Interŝanĝoj 
de la itala Ministerio pri Publika Instruado sendis inviton 
al la samtipaj oficejoj de Klerigaj Instancoj de Belgio, Hispa- 
nio kaj de la germana federita regiono Nord-Rejno/Vestfalio por 
kune aranĝi en la kvar landoj eksperlmentan instruadon de.Espe- 
ranto en po du klasoj de ĉiu lando por gelernantoj de superaj 
mezlernejoj -16/17-jaraj . Post demarŝo de la HEF-prezidanto 
en la koncerna hispana Ministerio, oni promesis lin baldaŭ 
respondi oficiale al tiu invito. 

***** 

Taŝkent . ALVOKO AL KURSGVIDANTOJ KAJ INSTRUISTOJ 

En la kadro de oficiala eksperimentado , Uzbeko instruas 
Esperanton al 7-9 jaraj inf anoj , kaj urĝe bezonas esti en 
rilato kun samaĝa klaso, por korespondi. 

Tiu korespondado havas la celon montri la efikon de la 
Internacia Lingvo. 

La korespondaĵoj povas esti en nacia lingvo, sed akompana- 
taj de Esperantlingvaj traduko j . 

Aliparte, la koncerna Esperantisto deziras esti en rilato 
kun ICEM-Esperanto. 

Oni bonvolu skribi al E. Perevertajlo (7000 Taŝkent, Poĉ- 
tamt ab/K 140) Uzbekio. 

J.C. Thumerelle (E1 SAT-Amikaro) . 

ADMINISTRA ANGULO 



KONTO-ETATO DE LA REDAKTEJO DE "KAJEROJ" DUM 1993 


Saldo favora al HALE la 31an de decembro 1992 . . . 4.869- Ptoj 
Abonoj enspezitaj en la Redaktejo detale indikitaj 


en la kvar numeroj laŭlonge de la jaro 42 . 400- " 

SUMAS 47.269- " 


ELSPEZOJ DUM 1993: 

Presitaj kvar numeroj "KAJEROJ" en 1993: 24.480,- 
Poŝto k. ekspedo de la kvar numeroj . . . 6.430,- 


4 inkobendoj kaj forviŝbendoj 6.000,- 

PoŜto administrado kaj korektoj 2,400,- 39.310»- 


En la Redaktejo: SALD0 FAV0RA AL HALE 7.959,- 

Fina Saldo de Peranto Manau sendita al la 

novelektita HALE-Kasisto k-do N.Gil Carballo ... 49 . 638 ,- 

Havaĵo de HALE la 31an/12/1993 57-597 

Noto , - Por starigi la definitivan saldon de HALE je la fino 
de 1993 nur mankas la Konto-Etato de nia pasinta prezidanto 
k-do Manuel Lĉpez Hernŭndez , kiun ni esperas, ke li tuj ĝin 
sendos al nia HALE-Kasisto k-do Nicolas Gil. 

•***•**««* 

Pagis sian ĉi-jaran respektivan abonon: 


Enrique Navarro Rubio 1.000 Ptoj 

Victor Ortiz Gratal 800,-" 

Nicolas L6pez Escartin 800,-" 

Maria Fernanda Ondĉ 1 .000 ,-" 

Sumas pago de abonantoj 3 . 6 OO,-" 


LASTMOMENTA INFORMO: F0RPASIS FE.DERICA M0NTSENY1 

Kiam ĉi numero de "KAJER0J” survojis al presejo alvenis al rti konsterna 
novaĵo pri la forpaso de Federica Montseny okazinta la 14an de januaro. 

La liberecana movado perdis unu el siaj plej elstaraj figuroj. Venontnumere 
ni verkos amplekse pri ŝi. 

Ripozu pace la liberecana batalantino! ! 

